ฮั่งเส็งปิดบวก 101.20 จุด จากแรงซื้อหุ้นสื่อสาร
ฮั่งเส็งปิดบวก 101.20 จุด จากแรงซื้อหุ้นสื่อสาร
8 มี.ค. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวเพิ่มขึ้น โดยดัชนีฮั่งเส็งเพิ่มขึ้น 101.20 จุด หรือ 0.43% ปิดวันนี้ที่ 23,782.27 จุด จากแรงซื้อหุ้นกลุ่มสื่อสาร นอกจากนี้ ภาวะการซื้อขายยังได้ปัจจัยหนุนจากการที่จีนเผยทุนสำรองเงินตราต่างประเทศพุ่งทะลุ 3 ล้านล้านดอลลาร์ในเดือนก.พ. และเพิ่มขึ้นเป็นครั้งแรกในรอบ 8 เดือน
หุ้น ZTE บริษัทผู้ให้บริการระบบโทรคมนาคม พุ่งขึ้นในวันนี้ หลังจากที่บริษัทบรรลุข้อตกลงระงับคดีกับรัฐบาลสหรัฐ